
 25.5.2013
 BG
 Официален вестник на Европейския съюз
 L 139/12
 РЕГЛАМЕНТ ЗА ИЗПЪЛНЕНИЕ (ЕС) No 485/2013 НА КОМИСИЯТА
 от 24 май 2013 година
 за изменение на Регламент за изпълнение (ЕС) No 540/2011 по отношение на условията за одобрение на активните вещества клотианидин, тиаметоксам и имидаклоприд и за забрана на употребата и продажбата на семена, третирани с продукти за растителна защита, съдържащи посочените активни вещества
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 21, параграф 3, първата хипотеза, член 49, параграф 2 и член 78, параграф 2 от него,
 като има предвид, че:
 (1)
 Активните вещества клотианидин, тиаметоксам и имидаклоприд бяха включени в приложение I към Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (2) с директиви 2006/41/ЕО (3), 2007/6/ЕО (4) и 2008/116/ЕО (5) на Комисията.
 (2)
 С Директива 2010/21/ЕС на Комисията (6) беше изменено приложение I към Директива 91/414/ЕИО по отношение на специалните разпоредби относно неоникотиноидите клотианидин, тиаметоксам и имидаклоприд.
 (3)
 Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) No 1107/2009 и са изброени в част А от приложението към Регламент за изпълнение (ЕС) No 540/2011 на Комисията от 25 май 2011 г. за прилагане на Регламент (ЕО) No 1107/2009 на Европейския парламент и на Съвета по отношение на списъка на одобрените активни вещества (7).
 (4)
 През пролетта на 2012 г. бе публикувана нова научна информация относно сублеталното въздействие на неоникотиноидите върху пчелите. В съответствие с член 21, параграф 2 от Регламент (ЕО) No 1107/2009 Комисията поиска от Европейския орган за безопасност на храните, наричан по-долу „Органът“, научно и техническо съдействие за оценката на тази нова информация, както и за прегледа на оценката на риска на неоникотиноидите по отношение на тяхното въздействие върху пчелите.
 (5)
 На 16 януари 2013 г. Органът представи заключенията си относно оценката на риска от въздействието на клотианидин, тиаметоксам и имидаклоприд върху пчелите (8).
 (6)
 Органът идентифицира за определени култури висок остър риск за пчелите от продукти за растителна защита, съдържащи активните вещества клотианидин, тиаметоксам или имидаклоприд. Органът установи по-специално висок остър риск за пчелите от излагане чрез прах по отношение на няколко култури, от консумация на остатъчни вещества в замърсени цветен прашец и нектар по отношение на някои култури и от излагане чрез гутационна течност по отношение на царевицата. В допълнение за няколко култури не можаха да бъдат изключени неприемливите рискове, дължащи се на остро или хронично въздействие върху оцеляването и развитието на колонията. Освен това Органът установи редица пропуски в данните за всяка от оценяваните култури. По-специално по отношение на дългосрочния риск за медоносните пчели от излагане на прах, на остатъчни вещества в цветния прашец и нектар и от излагане чрез гутационна течност.
 (7)
 В светлината на